ఈతముక్కల
ఈతముక్కల, ప్రకాశం జిల్లా, కొత్తపట్నం మండలానికి చెందిన గ్రామము..పిన్ కోడ్ నం. 523 280., ఎస్.టి.డి.కోడ్ నం. 08592.
రామాయణంలో లక్ష్మణుడు శూర్పణఖ యొక్క ముక్కును ఈ ప్రదేశంలో కోసినందున, ఇంతి యొక్క ముక్కును ముక్కలు చేసినందున ఇంతిముక్కల అని పిలిచెను. అ పేరు మార్పు చెంది "ఈతముక్కల"గా స్థిరం అయినది.
మదనూరు 2 కి.మీ, ఆలకూరపాడు 5.6 కి.మీ, సూరారెడ్డి పాలెం 10 కి.మీ, కొత్తపట్నం 9 కి.మీ, రాజుపాలెం 3 కి.మీ.
టంగుటూరు 15 కి.మీ, కొత్తపట్నం 9 కి.మీ, ఒంగోలు 20 కి.మీ, సింగరాయకొండ 25 కి.మీ.
పశ్చిమాన జరుగుమిల్లి మండలం, దక్షణాన సింగరాయకొండ మండలం, ఉత్తరాన ఒంగోలు మండలం.ఈ గ్రామానికి చెందిన శ్రీ దాసూరి గోపాలరెడ్డి, 1988 నుండి 1995 వరకూ, ఈ గ్రామ పంచాయతీకి సర్పంచిగా పనిచేసారు. ఆ రోజులలో డబ్బుతో పనిలేదు. మనిషిని బట్టి ఓట్లు వేసే రోజులవి. [2]in addition to that smt.Basamgaripadma w/O Prasad elected as sarpanch in 2013 from TDP party with majority of 250 votes.
ఈ గ్రామంలో ప్రాథమిక ఆరోగ్య కేంద్రం ఉంది.
ఇండియన్ బ్యాంక్. ఫోన్ నం. 08490/242266.
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి బసంగారి పద్మ సర్పంచిగా ఎన్నికైనారు. అనంతరం ఈమె మండల సర్పంచిల సంఘం డైరెక్టరుగా ఎన్నికైనారు. [13]ఈ ఆలయంలో కార్తీకమాసం చివరిరోజైన 2015, డిసెంబరు-11వ తేదీ శుక్రవారంనాడు, స్వామివారికి మహాన్యాసపూర్వక ఏకాదశ రుద్రభిషేకాలు నేత్రపర్వంగా నిర్వహించారు. [12]
ఈ ఆలయంలో అమ్మవారి వార్షిక తిరునాళ్ళు ప్రతి సంవత్సరం శ్రావణమాసంలో ఐదురోజులపాటు వైభవంగా నిర్వహించెదరు. 2014, జూలై-30 నుండి నిర్వహించుచున్న ఈ తిరునాళ్ళ కార్యక్రమంలో, తొలిరోజు బుధవారం నాడు రాములవారికి గ్రామీణులు హారతులిచ్చారు. గురు, శుక్రవారాల్లో ఆలయంలో ప్రత్యేకపూజలు మరియూ భక్తుల వినోదం కొరకు పలు సాంస్కృతిక కార్యక్రమాలు నిర్వహించారు. శనివారంనాడు అమ్మవారికి గ్రామోత్సవం నిర్వహించెదరు. ఆఖరి రోజయిన ఆదివారం నాడు, భక్తులు ఆలయప్రాంగణంలో అమ్మవారికి పొంగళ్ళు వండి నైవేద్యాలు సమర్పించెదరు. [6]
ఈ ఆలయంలో నూతన జీవ ధ్వజస్తంభ మహా ప్రతిష్ఠోత్సవాలు, 2015, జూన్-8వ తేదీ సోమవారం నుండి ప్రారంభించారు. సోమవారంనాడు అఖండ దీపారాధన, అంకురార్పణ నిర్వహించారు. 9వ తేదీ మంగళవారం నాడు, ఈతముక్కల మరియు మడనూరు గ్రామాలలో, నూతన ధ్వజస్తంభానికి గ్రామోత్సవం నిర్వహించారు. 10వ తేదీ బుధవారంనాడు, విష్వక్సేనపూజ, నిత్య హోమం, మహాశాంతిహోమం, సర్వదైవత్య పరమాత్మక హోమం నిర్వహించారు. 11వ తేదీ గురువారం తెల్లవారుఝామునుండియే భక్తులు అధికసంఖ్యలో పూజాకార్యక్రమాలలో పాల్గొని, స్వామివారిని దర్శించుకున్నారు. భక్తుల రామనామస్మరణతో ఆలయప్రాంగణం ప్రతిధ్వనించింది. అనంతరం ఉదయం 8 గంటలకు, వేదపండితుల ఆధ్వర్యంలో, జీవధ్వజప్రతిష్ఠ, మహాకుంభాభిషేకం నిర్వహించారు. ఈ నూతన ధ్వజస్తంభాన్ని, ఈతముక్కల గ్రామానికి చెందిన శ్రీ కేశవరపు కోటిరెడ్డి, తన స్వంత నిధులనుండ్ సమకూర్చారు. తదుపరి ఆలయప్రాంగణంలో ఏర్పాటుచేసిన ఆంజనేయస్వామివారి విగ్రహప్రతిష్ఠ నిర్వహించారు. అనంతరం మద్యాహ్నం భక్తులకు అన్నదానం నిర్వహించారు. సాయంత్రం శాంతికళ్యాణం, తదుపరి స్వామివారికి గ్రామోత్సవం నిర్వహించారు. [11]
వరి, అపరాలు, కాయగూరలు
రొయ్య పిల్లల ఉత్పత్తి కేంద్రాలు (హ్యాచరీస్).
జర్మనీ దేశస్థురాలయిన "శాండీ రాబ్సన్" అను ఒక మహిళ, జర్మనీ నుండి ఆస్ట్రేలియాకు, ఒక పడవపై, ఒంటరిగా సముద్రయానం చేసి ప్రపంచ రికార్డు సాధించాలనే క్రమంలో, 2014, మే-30, శుక్రవారం సాయంత్రం, అనుకోకుండా, ఈతముక్కల పల్లెపాలెం వచ్చి, ఆ రాత్రి ఒకరి ఇంట్లో బస చేసారు. శనివారం ఉదయమే గ్రామస్థులు పెద్ద సంఖ్యలో, ఆమె బసచేసిన ఇంటికి చేరుకొని ఆమెను అభినందించారు. ఆమెకు మామిడి, అరటి పండ్లను అందజేసినారు. ఆమె రాత్రి తనకు ఆతిధ్యం ఇచ్చిన గృహస్థురాలికి కృతఙతలు తెలియజేసినారు. తరువాత ఆమె తన సామానులు పడవలోకి సర్దుకొని, గ్రామస్థులు వీడ్కోలు పలుకుతుండగా, తన పడవలో సముద్రంలోనికి వెళ్ళిపోయి, తన యాత్రను తిరిగి ప్రారంభించారు. [5]
2001 వ.సంవత్సరం జనాభా లెక్కల ప్రకారం గ్రామ జనాభా 7,454. ఇందులో పురుషుల సంఖ్య 3,619, మహిళల సంఖ్య 3,835, గ్రామంలో నివాస గృహాలు 1,800 ఉన్నాయి.గ్రామ విస్తీర్ణం 1,607 హెక్టారులు.
[2] ఈనాడు ప్రకాశం/ఒంగోలు; 2013, జూలై-22; 1వపేజీ. 
[3] ఈనాడు ప్రకాశం; 2013, అక్టోబరు-19; 1&16 పేజీలు. 
[4] ఈనాడు ప్రకాశం; 2014, మే-30; 7వపేజీ. 
[5] ఈనాడు ప్రకాశం; 2014, జూన్-1; 15వపేజీ.
[6] ఈనాడు ప్రకాశం/ఒంగోలు; 2014, జూలై-31; 3వపేజీ. 
[7] ఈనాడు ప్రకాశం/ఒంగోలు; 2014, ఆగస్టు-3; 1వపేజీ. 
[8] ఈనాడు ప్రకాశం/ఒంగోలు; 2014, అక్టోబరు-10; 4వపేజీ. 
[9] ఈనాడు ప్రకాశం/ఒంగోలు; 2015, మార్చి-9; 1వపేజీ.
[10] ఈనాడు ప్రకాశం; 2015, మే-24; 7వపేజీ. 
[11] ఈనాడు ప్రకాశం/ఒంగోలు; 2015, జూన్-7&12; 1వపేజీ.
[12] ఈనాడు ప్రకాశం/ఒంగోలు; 2015, డిసెంబరు-12; 3వపేజీ.
[13] ఈనాడు ప్రకాశం/ఒంగోలు; 2016, అక్టోబరు-11; 2వపేజీ.